Participació Ciutadana programa dos jornades amb entitats veïnals, polítics, i ciutadania en les quals es repassarà el procés de mapatges urbans realitzats
21 de maig 2018

La delegació de Participació Ciutadana, arran de la recent notícia sobre la recepció de 6’5 milions dels fons FEDER gràcies a l'Estratègia de Desenvolupament Urbà Sostenible i Integrat (EDUSI) dissenyada per l'Ajuntament de Sagunt, ha programat dos jornades on s'analitzaran els resultats dels mapatges urbans i, entre els diferents agents socials presents, es generarà un debat que tractarà de servir per a millorar estes estratègies amb l'objectiu d'aconseguir més efectivitat a l'hora de prendre decisions conjuntes, entre ciutadania i administració. Les jornades tindran lloc el 23 i el 30 de maig, en la Via del Pòrtic i en el Forn Alt, respectivament, a les 18.30 hores.

  

![](/media/zgupernp/42_c_videomaton_01.jpg)  
![](/media/g3pbztia/42_c_mus_01.jpg)  
![](/media/ytjhruyc/42_c_la-dula_01.jpg)  
![](/media/oyzp2k3r/42_c_pla-estel_01.jpg)  

  

Per a aconseguir els fons ha sigut de vital importància la participació de la ciutadania en els processos duts a terme pel departament de Participació Ciutadana. Els Mapatges Urbans Sagunt (MUS) i del Grup Motor, el Videomatón de Sagunt Reviu, els tallers amb entitats veïnals de la Dula, o el disseny del turisme que volem fer pel Pla Estrela, han aconseguit que l'estratègia saguntina haja sigut una de les millors valorades de totes les presentades. No s'haguera pogut rebre tan bona qualificació sense la participació activa de les ciutadanes i ciutadans en cada acció.

  

Per tant, l'Ajuntament de Sagunt disposa de 13 milions d'euros en total per a executar fins a desembre del 2020 (el 50 % d'esta estratègia estarà finançat pel propi consistori) que precisarà de continuar desenvolupant estratègies participatives que fomenten una major presència de la ciutadania en la presa de decisions que afecten el seu entorn.  

  

Els MUS seran els encarregats de conduir estes jornades on exposaran el treball dut a terme i es repassarà el Pla Integral de Participació Ciutadana, revisant amb els regidors i regidores de cada àrea quins compromisos estan complits, quines propostes es troben en procés o les raons per les quals alguna de les demandes veïnals queden pendents. Amb tot això sabrem, quin nous mapatges urbans acabaran per a completar el mapa de necessitats i propostes ciutadanes de 2018. 

![](/media/kl2ola3o/42_c_web_01.jpg)  
  

En el web http://www.participasagunto.es es pot consultar la informació sobre estes iniciatives. Des del departament s'ha dissenyat una placa informativa d'Iniciativa Ciutadana que s'instal·larà en els punts on s'han realitzat actuacions exigides en els mapatges. En la pàgina pot consultar-se el mapa associat a estes demandes. A més pot visualitzar-se una animació explicativa del procés que s'inicia.

​![](/media/eqteigre/42_c_mapa01.jpg)  

*   [](http://www.facebook.com/sharer.php?u=https://aytosagunto.es/va/actualitat/participacio-ciutadana-programa-dos-jornades-amb-entitats-veinals-politics-i-ciutadania-en-les-quals-es-repassara-el-proces-de-mapatges-urbans-realitzats/ "Facebook")
*   [](http://twitter.com/share?url=https://aytosagunto.es/va/actualitat/participacio-ciutadana-programa-dos-jornades-amb-entitats-veinals-politics-i-ciutadania-en-les-quals-es-repassara-el-proces-de-mapatges-urbans-realitzats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/participacio-ciutadana-programa-dos-jornades-amb-entitats-veinals-politics-i-ciutadania-en-les-quals-es-repassara-el-proces-de-mapatges-urbans-realitzats/ "Linked In")
*   [](mailto:?body=https://aytosagunto.es/va/actualitat/participacio-ciutadana-programa-dos-jornades-amb-entitats-veinals-politics-i-ciutadania-en-les-quals-es-repassara-el-proces-de-mapatges-urbans-realitzats/)